Adresované predstaviteľovi združenia P. Kasalovskému

Dvanásť rokov neúspešnej politiky

Venovať tri články nemeckým voľbám, ktoré už dávno skončili sa môže zdať zbytočné.

Váha a sila Nemecka si však vyžaduje, aby sme dianiu v tejto krajine venovali mimoriadnu pozornosť a to i napriek tomu, že nemecká kancelárka získala 36% a vyzerá to na štvrté funkčné obdobie...

Jej doterajšie tri funkčné obdobia boli vysoko adorované Nemeckom, celou EÚ i USA.

Ak sa ale pozrieme na jej politiku posledných 12 rokov, vidíme, že stála na dvoch vnútorne nekonzistentných princípoch:

1. rozširovať EÚ
2. integrovať EÚ

Po 12 rokoch môžeme hodnotiť túto politiku ako neúspešnú.

Z rozširovania sa stala politická kampaň s nebezpečnými dopadmi pre EÚ.

Dnešný vývoj EÚ je výsledkom spojenia predchádzajúcej stratégie a jej šialeného nápadu, pozvať milióny utečencov do únie.

Výsledkom je brexit a hrôza z každých volieb v krajinách 27-čky, či nezískajú väčšinu strany, ktoré chcú vypísať referendum o vystúpení z EÚ.

Namiesto analýzy stavu a konsolidácie vnútornej politicko-hospodárskej situácie v EÚ, hľadá nepriateľa, ktorý nesie zodpovednosť za rozbíjanie EÚ.

Pre ňu a jej podobným sú to najmä populisti, nacionalisti a fašisti.

Boj s falošným  nepriateľom ju vedie iba k snahe rozdeliť krajiny 27-čka podľa času a rýchlosti, za aké sú schopné dostať sa do jadra EÚ. Tie krajiny, ktoré váhajú, je im ponúkaná periféria. Môžu sa slobodne rozhodnúť, že otrhaní a zadĺžení v nemeckých a francúzskych bankách a zbavení vlastných hospodárskych štruktúr sa môžu vliecť k jadru zníženou rýchlosťou ...

Na jednej strane pani Merkelová a bruselské elity, ktoré sú vyznávači rýchlosti, ponúkajú voľbu všetkým krajinám pridať do kroku, alebo zostať na periférii. Podmienkou zrýchlenia a pridania do kroku je porážka populistov, nacionalistov všetkého druhu, ktorí sa nechcú vzdať vlastnej histórie  a hrdosti na ich národ a kultúru. Ich najväčšou chybou ale nie je iba to, že sa nechcú vzdať svojej minulosti, ale najmä to, že odmietajú prijať povznášajúci multikulturalizmus, politickú korektnosť a identifikovať sa s nejakou emancipačnou minoritou, ktorá je definovaná rasovo, rodovo, etnicky, sexuálne...

Hlavným rozporom EÚ sa tak stáva boj integristov s nacionalistami.

Na jednej strane netrpezliví „urýchľovači“ integračných procesov únie a na strane druhej spomalení nacionalisti, ktorí odmietajú naskakovať už do rozbehnutého, civilizačného vlaku, zvaného Šťastný Svetoštát.

Keďže na strane urýchľovačov je silné Nemecko a bruselskí vyznávači rýchlosti, sú iba 3 možnosti. Poraziť túto falošnú ideológiu, alebo pridať do kroku!

Treťou možnosťou je iba dívať sa, ako títo šialenci pred zákrutou šľapú na plyn...

A o tom sú tieto tri články.

S pozdravom

Eduard Šebo

(konzervatívny socialista)

Link: <http://www.noveslovo.sk/c/Nemecke_volby_priklad_personalnej_unavy>

          <http://www.noveslovo.sk/c/AfD_si_zasluzi_potlesk>

       Nemecké voľby a ich dopad na EÚ